EkBass/fiwiki-20250220-pages-articles huggingface dataset:
Turun yliopiston kasvitieteellinen puutarha

Turun yliopiston kasvitieteellinen puutarhaSuomen kasvitieteelliset puutarhat on Turun yliopiston ylläpitämä kasvitieteellinen puutarha Turussa Ruissalon saaressa. Alun perin puutarha rakennettiin vuonna 1924 kolme vuotta yliopiston perustamisen jälkeen Iso-Heikkilään, josta se siirrettiin vuonna 1956 nykyiselle paikalleen Ruissaloon. Puutarha kattaa noin 5 000 eri lajin ja lajikkeen kasvikokoelman, joista runsaat 2 000 on kuudessa kasvihuoneessa. Kasvihuoneiden lisäksi kasvitieteelliseen puutarhaan kuuluu ulkopuutarha. Kasvihuoneita ovat mehikasvihuone, araukariahuone, talvipuutarha, uuden maailman tropiikki, vanhan maailman tropiikki ja Välimeren ilmasto. Kasvitieteellisessä puutarhassa vierailee vuosittain noin 40 000 kävijää. Puutarhan ensisijaisena tehtävänä on avustaa biologian laitoksen tutkimusta ja opetusta, mutta se on avoinna myös yleisölle. Puutarhan nykyiset kasvihuoneet on suunnitellut arkkitehti Jarmo Saarinen vuonna 1998. Puutarhan nykyinen ylipuutarhuri on vt. Simo Laine, joka korvasi pitkäaikaisen ylipuutarhuri Arno Kasvin tämän jäädessä eläkkeelle 1. lokakuuta 2009. Puutarha toimii Turun yliopiston biologian laitoksen biodiversiteettiyksikön alaisuudessa, jonka johtaja on Ilari Sääksjärvi. == Lähteet == ==Aiheesta muualla== * Kasvitieteellisen puutarhan kotisivut Kasvitieteellinen puutarha Luokka:Suomen kasvitieteelliset puutarhat Kasvitieteellinen puutarha Luokka:Ruissalo
Port

Port voi viitata muun muassa seuraaviin artikkeleihin: == Paikannimet == * Port, kunta Sveitsissä * Port Hardy, piirikunta Kanadassa * Port Sudan, kaupunki Sudanissa. == Muuta == * Portviini, portugalilainen väkevä viini.
WildAid

WildAid on ympäristöjärjestö, jonka tavoitteena on lopettaa villieläimillä ja niiden osille käytävä kansainvälinen kauppa, joka on suurin uhka monen uhanalaisen lajin säilymiselle (kuten esimerkiksi tiikeri). WildAid pyrkii pysäyttämään eläinkantojen tuhoutumisen vaikuttamalla kaupan jokaiseen tasoon salametsästyksestä aina lopulliseen ostajaan saakka. Lisäksi muun muassa ongelma-alueilla eläville koetetaan kehittää vaihtoehtoisia elinkeinoja, jottei heidän tarvitsisi turvautua salametsästykseen. WildAid järjestää myös koulutusta paikallisille metsänvartijoille, viranomaisille jne. Pääasialliset toiminta-alueet sijaitsevat Itä-Venäjällä ja Kaakkois-Aasiassa. WildAidin perustajajäsenet ovat Steven Galster, Suwanna Gauntlett, Peter Knights ja Steve Trent. Järjestön päämaja sijaitsee San Franciscossa. ==Aiheesta muualla== *WildAidin kotisivut Luokka:Ympäristöjärjestöt
Pesä

Pesä on eläinten omaksi ja poikastensa suojaksi tekemä rakennelma. Pesiä tekevät varsinkin nisäkkäät ja linnut mutta myös jotkin hyönteiset kuten ampiaiset ja muurahaiset. Joskus ihminenkin rakentaa eläimille pesiä, kuten mehiläispesän. ==Eri lajien pesiä== Basket_style_nest.jpg|Linnunpesä Beaverlodge.JPG|Majavan pesä Natural Beehive and Honeycombs.jpg|Hunajamehiläisten pesä luonnossa HoteldeinsectosCasaRoja.jpg|Hyönteishotelli erilajisille hyönteisille Active Wasp Nest.jpg|Ampiaispesä Cathedral Termite Mound - brewbooks.jpg|Termiittikeko Australiassa Alligator on Nest (3), NPSPhoto, Lori Oberhofner, 2005 (9249372378).jpg|Alligaattorin pesä Maiasaura Nest Model.001 - Natural History Museum of London.JPG|Maiasaura-dinosauruksen pesän rekonstruktio ==Lähteet== ==Kirjallisuutta== * Juhani Pallasmaa. Eläinten arkkitehtuuri. Suomen rakennustaiteen museo 1995. Luokka:Eläintiede
Ville Komsi

Viljo ”Ville” Lauri Johannes Komsi (s. 4. toukokuuta 1946 Helsinki) on suomalainen entinen poliitikko. Hän oli Helsingin kaupunginvaltuuston jäsen vuosina 1981–1988 ja vihreä kansanedustaja 1983–1987. Komsin puoluepoliittinen toiminta alkoi Liberaalisessa kansanpuolueessa, johon hän liittyi vuonna 1968 yhdessä Osmo Soininvaaran kanssa. Hän lähti kunnallispolitiikkaan ”esivihreän”, puolueista irrallisen Helsinki-liikkeen ehdokkaana 1976 ja pääsi valtuustoon vuoden 1980 kunnallisvaaleissa. Helsinki-liikkeen ensimmäisen listan ehdokkaita yhdisti lähinnä kasvupolitiikan vastustaminen, ja Liikennepoliittinen yhdistys Enemmistö oli tärkeä taustaryhmä. Ympäristöaktivismista tuli näkyvää keväällä 1979, kun joukko luonnonsuojelijoita esti Forssan Koijärven kuivaamisen. Koijärvi-liike kokosi monet pienissä piireissä toimineet ihmiset yhdeksi kansanliikkeeksi. Koijärven mielenosoitus oli lopullinen sinetti vihreiden poliittiselle yhteistyölle, jonka ensimmäinen tulos oli Komsin valtuustopaikka vuoden 1980 vaaleissa. Komsi ja Soininvaara olivat tuohon aikaan myös liikkeen valtakunnallisesti näkyvimmät henkilöt. Nuoret vihreät järjestäytyivät 1980-luvun alussa. Suomi- lehteä julkaisseen Perusta ry:n (Heidi Hautala, Pekka Haavisto, Pekka Sauri, J.O. Mallander, Teppo Turkki ja Olli Wehkala) kanssa alkoi toimia feministejä, seksuaalivähemmistöjen edustajia sekä vammaisaktivisteja. Komsi valittiin kansanedustajaksi vuonna 1983 Uudeltamaalta yhtä aikaa Helsingin vaalipiiristä valitun Kalle Könkkölän kanssa. Yhdessä he olivat vihreän eduskuntaryhmän ensimmäiset kansanedustajat. Komsi edusti vihreitä ympäristövaliokuntaa edeltäneessä laki- ja talousvaliokunnassa. Vihreästä liikkeestä kehittyi asteittain muun muassa Vihreä liitto, joka rekisteröitiin puolueeksi vuonna 1988. Ympäristöasioiden ohella Komsi on ollut aktiivinen kurdien asioissa. Hän hankki julkisuutta Turkin ja naapurimaiden kurdivähemmistöille 1970- ja 1990-luvuilla. 1990-luvun puolivälissä Komsin huomio kääntyi kurdinaisten asemaan. Hän perehtyi kurdikulttuuriin, vieraili Turkin kurdialueella ja julkaisi vuonna 2001 lehtimuotoisen raportin Kylässä Turkin kurdimaassa. Komsi oli ehdokkaana myös vuoden 2003 eduskuntavaaleissa ja sai 644 ääntä. Vuoden 2008 kuntavaaleissa hän sai 186 ääntä. == Lähteet == == Aiheesta muualla == * Ville Komsin kotisivut * Vihreän liikkeen pioneerit junamatkalla parempaan Suomeen YLE elävä arkisto * Markus Aaltonen (toim.): Miten meistä tuli kansanedustajia?, Veterator, 2007 (ISBN: 9789529982004) * Sari Aalto: Vaihtoehtopuolue: vihreän liikkeen tie puolueeksi, Into, 2018 (ISBN 978-952-264-885-3) Luokka:Helsingin kaupunginvaltuutetut Luokka:Kansanedustajat Luokka:Vihreän liiton poliitikot Luokka:Suomalaiset liberaalit poliitikot Luokka:Uudenmaan vaalipiiri Luokka:Suomalaiset ympäristöaktivistit Luokka:Vuonna 1946 syntyneet Luokka:Elävät henkilöt
Uma Aaltonen

Ulla-Maija ”Uma” Aaltonen (28. elokuuta 1940 Vihti – 13. heinäkuuta 2009 Helsinki) oli suomalainen kirjailija, toimittaja ja Vihreän liiton europarlamentaarikko. Hän aloitti uransa työskennellen aluksi muun muassa Yleisradiossa toimittajana ja Anna-lehden toimituksessa kirjoittajana. Tämän lisäksi hän toimi myös nuortenpalstan pitäjänä sekä kirjoitti nuorten hevos- ja tapakirjoihin artikkeleita. Merkittävää oli myös hänen työnsä avustajakoirien kummijaoksessa, ja hänen muistokseen nimettiin 2010 avustajakoira Murkku-Eetu. Vuoden 1994 presidentinvaalissa Aaltonen toimi Elisabeth Rehnin kampanjapäällikkönä. Aaltonen nousi Euroopan parlamenttiin vuosiksi 2003–2004 Heidi Hautalan tilalle tämän siirryttyä takaisin Suomen eduskuntaan. Hänet valittiin syksyllä 2008 Vihdin kunnanvaltuustoon. Suomen hevospiireissä Aaltosen nimi tunnetaan lehtiartikkelien ja kirjojen ansiosta samoin kuin Aaltosen nykyisin edesmenneet hevoset sekarotuinen kantatamma Misty (joka oli puoliksi suomenhevonen) sekä sen varsat Mostly Minx (”Minkki Makkonen”) ja Cappuccino, jotka kilpailivat este- ja kenttäratsastuksessa 1970- ja 1980-luvulla. Aaltosen hevoset olivat laajalti esillä erityisesti Hevoshullu-lehdessä aina 1970-luvulta 1990-luvun alkuvuosiin saakka. Aaltonen sairasti multippeliskleroosia eli MS-tautia, joka diagnosoitiin hänellä vuonna 1993. __NOTOC__ == Teoksia == * * * * * * * * * * * * * * * * * * * * * * * * * * * * * * * * * == Lähteet == * MMM – Suomalaisia kirjailijoita, s. 447. Otava 2004. ISBN 951-1-19094-6 === Viitteet === == Aiheesta muualla == * Uma Aaltonen. Kirjailijoita Läntisellä Uudellamaalla * Uma Aaltonen. Ylen Elävä arkisto. * Uma ymmärsi nuoria. Ylen Elävä arkisto. * * Luokka:Vihreän liiton europarlamentaarikot Luokka:Vihreän liiton poliitikot Luokka:Vihdin kunnanvaltuutetut Luokka:Suomalaiset kirjailijat Luokka:Suomalaiset toimittajat Luokka:Vuonna 1940 syntyneet Luokka:Vuonna 2009 kuolleet Luokka:MS-tautia sairastavat henkilöt
Yhdysvaltain ilmavoimat

Yhdysvaltain ilmavoimat (United States Air Force) on Yhdysvaltain asevoimien puolustushaara, joka perustettiin 18. syyskuuta 1947. ==Historia== Vaikka Yhdysvaltain maavoimilla on ollut lentokoneita jo 1910-luvulta lähtien, ilmavoimista muodostettiin itsenäinen puolustushaara vasta toisen maailmansodan jälkeen. Tätä ennen ilmajoukot toimivat maajoukkojen sisällä alkuvuodet (1914–1918) nimellä United States Army Air Service (USAAS), jonka jälkeen vuoteen 1941 asti nimellä ”United States Army Air Corps” (USAAC) ja vuosina 1941–1947 nimellä ”United States Army Air Forces” (USAAF, ). ==Nykypäivä== Yhdysvaltain ilmavoimat muodostaa maailman suurimmat ja teknologisesti kehittyneimmät ilmavoimat. Aktiivisessa palveluksessa käytetään yli 6 000 miehitettyä lentokonetta (vajaa 4 300 ilmavoimilla, runsaat 1 300 ilmavoimien kansalliskaartilla sekä nelisen sataa reservissä.) Lisäksi kalustoon kuuluu noin 160 vielä kokeiluasteella olevaa miehittämätöntä taistelukonetta. Kalustoon lasketaan myös pommikoneesta laukaistavat risteilyohjukset (noin 2 160 kappaletta) sekä maatukikohdista laukaistavat mannertenväliset ballistiset ohjukset (noin 580). Ilmavoimien palveluksessa on yli 330 000 henkeä. Lisäksi 130 000 valmiusjoukoissa ja ilmakansalliskaartin listoilla on noin 107 000 henkeä. Sotilaiden lisäksi Yhdysvaltain ilmavoimissa työskentelee yli 168 000 siviiliä. Vaikka suurin osa Yhdysvaltain asevoimien lentokalustosta on ilmavoimilla, kaikilla muillakin puolustushaaroilla on lentokalustoa. Merivoimilla ja merijalkaväellä on lentotukialuksilla sekä maihinnousualuksilla hävittäjiä, helikoptereita ja kevyempää kuljetuskalustoa. Lisäksi maavoimilla on käytössään lähinnä helikoptereita kuljetuskäyttöön, ja rannikkovartioston käytössä on pelastus- ja valvontalentokalustoa. ===Organisaatio=== Ilmavoimien ylin siviilivirkamies on puolustusministerin alainen ilmavoimaministeri. Ilmavoimien esikuntaa johtaa esikuntapäällikkö. Nykyinen komentaja Charles Q. Brown Jr. aloitti tehtävässä 6.8.2020. ==Katso myös== * Luettelo Yhdysvaltain ilmavoimien käytössä olevasta kalustosta * Yhdysvaltain ilmavoimien muistomerkki ==Aiheesta muualla== * Luokka:Seulonnan keskeiset artikkelit
Hannele Luukkainen

Hannele Marja-Liisa Luukkainen (s. 19. helmikuuta 1950 Helsinki) on suomalainen poliitikko ja eläinaktivisti, joka toimi vihreiden kansanedustajana vuosina 1991–1995. Myöhemmin hän on edustanut kokoomusta Helsingin kaupunginvaltuustossa. == Elämä == Luukkainen työskenteli tutkijana Suomen Pankissa 1973-1991 ja Säästöpankkiliitossa 1983-1984\. Hän oli myös Kansantaloudellisen yhdistyksen sihteeri 1985–1987. Luukkainen toimi Helsingin eläinsuojeluyhdistys HESY ry:n puheenjohtajana vuosina 1986-2014. Hänet tunnetaan etenkin kodittomien kissojen puolestapuhujana. Hävittyään HESY:n puheenjohtajavaalit vuonna 2014 Luukkainen on toiminut hallituksen jäsenenä vuonna 2014 perustetussa Kuono ry:ssä. Hänet valittiin HESY:n puheenjohtajaksi jälleen kevään 2016 vuosikokouksessa. Luukkainen toimi pitkään Suomen Liikenneliiton SuLi ry:n puheenjohtajana, mutta luopui tehtävästä huhtikuussa 2006. Hän teki aloitteen kaupunkipyörien hankkimisesta Helsinkiin ja on muutenkin ajanut kevyen- ja joukkoliikenteen asiaa. Luukkainen oli alullepanijana ja tiedottajana joulukuussa 2018 avatussa "Rajat räiskeelle" -kansalaisaloitteessa, jonka tavoitteena oli kieltää ilotulitteet muilta kuin ammattilaisilta.https://www.kansanuutiset.fi/artikkeli/4001147-ilotulitteiden- kaytto-vain-ammattilaisille-ehdottaa-kansalaisaloitekansalaisaloite- ilotulitteiden-kaytto-vain-ammattilaisille https://www.mtvuutiset.fi/artikkeli/mielipiteita-rajusti-jakaneen-ilotulite- aloitteen-aiti-suomen-pitaisi-ottaa-mallia-ruotsista/7221370 Luukkainen kannatti julkisesti kokoomuksen presidenttiehdokas Sauli Niinistöä vuoden 2006 presidentinvaaleissa. Elokuun lopussa hän loikkasi vihreistä kokoomukseen ja oli ehdolla vuoden 2007 eduskuntavaaleissa ja vuoden 2011 eduskuntavaaleissa Helsingin vaalipiiristä, muttei tullut valituksi.Hannele Luukkainen loikkaa kokoomukseen HS 2006Hannele Luukkainen, Kokoomus Vaalikone 2011 Luukkainen putosi Helsingin kaupunginvaltuustosta vuoden 2012 kunnallisvaaleissa. Luukkainen osallistui vuonna 2013 televisiosarja Diilin 5. tuotantokauteen, mutta putosi kilpailusta ensimmäisessä jaksossa. == Lähteet == == Aiheesta muualla == * Hannele Luukkaisen kotisivut Luokka:Kansanedustajat Luokka:Vihreän liiton poliitikot Luokka:Kansallisen Kokoomuksen poliitikot Luokka:Helsingin kaupunginvaltuutetut Luokka:Helsingin vaalipiiri Luokka:Suomalaiset eläinaktivistit Luokka:Suomen Pankin henkilöstö Luokka:Vuonna 1950 syntyneet Luokka:Elävät henkilöt
Hiirenvirna

Hiirenvirna (Vicia cracca) eli hiirenherne on hernekasveihin kuuluva, Euroopassa ja Aasiassa yleinen monivuotinen kasvi. Se viihtyy monilla kasvupaikoilla, kuten kesannoilla, viljapelloilla ja niityillä. == Ulkonäkö ja koko == Hiirenvirna voi kasvaa 20–100 sentin pituiseksi. Lehdet kasvavat kierteisesti ja ovat parilehdykkäisiä (6–12 paria). Kukan teriö on viisilehtinen ja väriltään sininen, sinivioletti tai vaaleanpunertava. Kukinto on terttu, ja se koostuu 10–30 kukasta. Hiirenvirna kukkii kesä-elokuussa. Siemenet kypsyvät 10–25 millimetriä pitkissä ruskeissa paloissa. Yhdessä palossa on 4–8 siementä, ja ne ovat lievästi myrkyllisiä. Hiirenvirna on rönsyilevä, ja sen lähellä maanpintaa kasvavien rönsyjen versojuuret voivat ulottua jopa 30 sentin syvyyteen. Hiirenvirna kestää hyvin kuivuutta. Kuitenkin kosteusolosuhteet vaikuttavat kasvin rakenteeseen. Kuivilla kasvupaikoilla se on matalampi ja tukevampi ja kosteilla, kuten myös varjoisilla kasvupaikoilla se on pidempi ja hennompi. Merenrannoilla kasvin varsi on tiheäkarvainen. == Levinneisyys == Hiirenvirnaa tavataan yleisenä Euroopassa, Aasiassa ja Pohjois-Afrikassa. Kansainvälinen luonnonsuojeluliitto on luokitellut sen elinvoimaiseksi. Hiirenvirnaa tavataan koko Suomessa. Etelä- ja Keski-Suomessa se on hyvin yleinen mutta Lapissa harvinaisempi. == Elinympäristö == Hiirenvirna kasvaa niityillä, kesannoilla, viljapelloilla, tienvarsilla, pientareilla, joutomailla ja rannoilla. == Lähteet == == Aiheesta muualla == *Suomen Lajitietokeskus: Hiirenvirna (Vicia cracca) *Pinkka, Lajintuntemuksen oppimisympäristö: Hiirenvirna (Vicia cracca) *Valokki – nettikasvio: Hiirenvirna (Vicia cracca) *ITIS: Vicia cracca *United States Department of Agriculture (USDA): Vicia cracca *Flora of China: Vicia cracca Luokka:Virnat Luokka:Myrkylliset kasvit
Kaupunkipyöräjärjestelmä

Kaupunkipyöräjärjestelmä on kaupungin tai jonkin yksityisen tahon hallinnoima järjestelmä, jonka tarkoituksena on lainata tai vuokrata yhteiskäyttöpolkupyöriä niiden käyttäjille. Tyypillisesti järjestelmän käyttäminen on pyöräilijälle edullista, mikä kannustaa niiden käyttöön. Kaupunkipyöräjärjestelmiä on rakennettu paljon Euroopassa elinkaarimallin avulla. Tyypillisimmin yhteistyökumppanina toimii mainos-operaattori, jolloin järjestelmä voidaan rahoittaa osittain tai kokonaan mainostuloilla. Pääperiaate järjestelmissä on, että polkupyörää käytetään lyhyisiin matkoihin kaupunkialueella, vaihtoehtona moottoriliikenteelle, vähentäen ruuhkia, päästöjä ja liikennemelua. Kaupunkipyöräjärjestelmä myös integroituu hyvin julkiseen liikenteeseen, jossa polkupyörää voidaan käyttää matkan osana mahdollistaen ”ovelta ovelle” liikkumisen. Modernissa kaupunkipyöräjärjestelmässä käyttäjä tunnistetaan älykortin avulla, joka vähentää merkittävästi vandalismia ja varkauksia. Järjestelmä koostuu asemista ja polkupyöristä. Pyörän voi tunnistautumisen jälkeen irrottaa asemasta, ja sen voi palauttaa mille tahansa asemalle, jossa on tilaa. Esimerkiksi Barcelonan pyöräjärjestelmässä Bicingissä on käytössä internetsivusto, josta voi tarkastaa, onko asemassa tilaa tai vaihtoehtoisesti vapaana olevia polkupyöriäVapaana olevat pyörät. Bicing. Saatavilla on myös sovellus samoilla toiminnallisuuksilla älypuhelimille. Suomessa kaupunkipyörän voi saada verottomana henkilöstöetuna.https://www.tekniikkatalous.fi/talous_uutiset/liikenne/haluatko- kaupunkipyoran-verovapaana-henkilostoetuna-nyt-se-on-mahdollista-6764137 == Kaupunkeja, joissa kaupunkipyöriä on tai on ollut käytössä == === Suomessa === * Hamina * Helsinki / Espoo *Hyvinkää (vuodesta 2020 alkaen) * HämeenlinnaHämeen Sanomat 15.7.2012 * Iisalmi *Imatra (vuodesta 2019 alkaen) * Joensuu (vuodesta 2020 alkaen) * Kotka * Kouvola *Lappeenranta (vuodesta 2019 alkaen) *Mäntsälä * Oulu (vuonna 2019) * PoriSatakunta 10.7.2012 *Porvoo (vuodesta 2019 alkaen) * Raahe Kaleva 11.5.2011 * Raasepori * Rauma *Riihimäki (vuodesta 2020 alkaen) *Seinäjoki * TampereTampere CityBike * Turku * Kuopio (vuodesta 2019 alkaen) * Vantaa === Muualla Pohjoismaissa === * Tukholma, Ruotsi * Kööpenhamina, Tanska * Oslo, Norja *Karlstad, Ruotsi * Sandnes, Norja * Trondheim, Norja === Muualla Euroopassa === * Aschaffenburg, Saksa * Berliini, Saksa * Barcelona, Espanja * Darmstadt, Saksa * Dortmund, Saksa * Dublin, Irlanti * Duisburg, Saksa * Düsseldorf, Saksa * Frankfurt am Main, Saksa * Hampuri, Saksa * Karlsruhe, Saksa * Kassel, Saksa * Köln, Saksa * Leipzig, Saksa * Lüneburg, Saksa * Lyon, Ranska * Magdeburg, Saksa * Mainz, Saksa * Marburg, Saksa * München, Saksa * Mülheim an der Ruhr, Saksa * Nizza, Ranska www.velobleu.org * Norderstedt, Saksa * Nürnberg, Saksa * Offenburg, Saksa * Pariisi, Ranska * Rennes, Ranska * Rostock, Saksa * Rüsselsheim, Saksa * Sevilla, Espanja * Stuttgart, Saksa * Wiesbaden, Saksa === Muualla === * Singapore == Katso myös == * Pyöräliikenne == Lähteet == == Aiheesta muualla == Luokka:Pyöräliikenne
Mattias (apostoli)

Mattias kuului Apostolien tekojen mukaan Jeesuksen oppilaisiin ja valittiin uudeksi apostoliksi Jeesuksen kavaltajan Juudas Iskariotin tilalle sen jälkeen kun tämä oli tehnyt itsemurhan. Uusi apostoli valittiin arvalla kahdesta ehdokkaasta, joista toinen oli Mattias ja toinen Joosef Barsabbas. Jumalan ajateltiin arvanheiton kautta antavan päätöksensä. Mattiaasta ja hänen valinnastaan uudeksi apostoliksi kerrotaan vain Apostolien teoissa. Perimätiedon mukaan hän kärsi marttyyrikuoleman julistettuaan evankeliumia kaukaisissa maissa. Raamatun ulkopuolella hänet samaistetaan uskonnollisisa lähteissä tullimies Sakkeukseen, jonka Jeesuksen kerrotaan tavanneen Jerikossa. == Muistopäivä == Mattiaan muistopäivä roomalais-katolisessa pyhimyskalenterissa oli aikaisemmin 24. helmikuuta paitsi karkausvuosina 25. helmikuuta. Päivää vietettiin hänen muistokseen Suomessakin pyhäpäivänä vuoteen 1774 saakka. Nykyään muistopäivä katolisessa kirkossa on 14. toukokuuta. == Lähteet == Luokka:Opetuslapset Luokka:Apostolien tekojen henkilöt Luokka:Pyhät Luokka:Ensimmäisellä vuosisadalla syntyneet Luokka:Ensimmäisellä vuosisadalla kuolleet
Movistar Team

Team Movistar (UCI tallikoodi MOV) on kilpapyöräilyn ammattilaistalli, joka on mukana UCI ProTourilla, ammattilaispyöräilyn korkeimmalla tasolla. Joukkueen pääsponsori on espanjalainen tietoliikenneyhtiö Telefónica, jonka tuotemerkki Movistar on. == Historiaa == Joukkueen syntysijat ovat Reynolds-tallissa. Talli ajoi tällä nimellä vuosina 1980–1989 suurimpana tähtenään Ranskan ympäriajon 1988 ja Espanjan ympäriajon 1989 voittaja Pedro Delgado. Vuodesta 1990 joukkue tunnettiin nimellä Banesto (myöhemmin iBanesto.com), jossa ajoivat muun muassa viisinkertainen Ranskan ja kaksinkertainen Italian ympäriajon voittaja Miguel Indurain, kaksinkertainen Espanjan ympäriajon voittaja Alex Zülle ja mäkimies José Maria Jimenez. iBanesto.comin lopetettua taloudellisen tukensa vuonna 2003 talli onnistui hankkimaan sponsorikseen Baleaarien matkailulautakunnan. Joukkueessa on perinteisesti ollut vahvasti mukana baskiväriä toimitusjohtaja José Miguel Echavarrin ja kolmen urheilujohtajan, Usebio Unzue Labianon, José Luis Jaimerenan ja Alfonso Galilea Zurbanon muodossa – unohtamatta tietenkään Miguel Indurainia. Illes Balearsin vuoden 2005 joukkue oli vahva. Mukana olivat muun muassa Tour de Francen nelostilan kaapannut Francisco Mancebo, nouseva tähti Alejandro Valverde sekä 2004 valkoisen paidan niin ikään Tourilla vienyt venäläinen Vladimir Karpets. Sekä Italian että Ranskan ympäriajoissa 2005 Illes Balears sijoittui joukkuekilpailussa viidenneksi. Uudella nimellä Caisse d'Epargne- Illes Balears talli sijoittui viidenneksi vuoden 2006 Ranskan ympäriajon joukkuekilpailussa. Óscar Pereiro Sío oli tallin paras ajaja ja sijoittui toiseksi. Koska Floyd Landisin 17. etapilla antama doping-näyte osoittautui positiiviseksi, Pereiro julistettiin lopulta kilpailun voittajaksi. Pereiro ei halunnut heti Landisin dopingtapauksen tultua julki julistautua Ranskan ympäriajon voittajaksi. B-näytteen analysoimisen jälkeen Pereiro on kuitenkin sanonut, että hän pitää itseään kilpailun voittajana. Landisin doping-tapausta käsiteltiin pitkään eri oikeusasteissa. Vasta syyskuussa 2007 kansainvälinen pyöräilyliitto UCI vahvisti virallisesti Pereiron vuoden 2006 Ranskan ympäriajon voittajaksi. Saman vuoden lokakuussa myös Ranskan ympäriajon järjestävä organisaatio ASO julisti Pereiron virallisesti voittajaksi. Caisse d'Epargen Alejandro Valverde voitti Espanjan ympäriajon 2009 ja oli ProTourin kokonaiskilpailun voittaja 2006 ja 2008, mutta sai kahden vuoden kilpailukiellon osallisuudestaan Operaatio Puerto -dopingskandaaliin 2010. == Joukkueen kokoonpano == === 2025 === Lähde: UCI ==Lähteet== ==Aiheesta muualla== *Tallin kotisivut Luokka:Espanjalaiset pyöräilytallit
Kertymäkiekko

Kertymäkiekko () on tähteä ympäröivä kaasukiekko. Kertymäkiekko syntyy yleensä kaasun virratessa kiekkoon ulkoa, esimerkiksi kertymäkiekon keskustähteä kiertävästä tähdestä tai kiekkoa ympäröivästä kaasupilvestä. Kiekko on kuuma lähellä keskustähteä ja hieman viileämpi kauempana tähdestä. Kiekkoa lämmittää keskustähden lisäksi myös kaasun sisäinen kitka eli viskositeetti. Kitkalämpö on lähempänä keskustähteä suurempi, koska kaasu liikkuu keskustähden vetovoiman takia siellä nopeammin. Kiekossa on myös ns. kuuma piste (engl. hot spot), joka syntyy kun ulkoa virtaava kaasu osuu kiekossa jo virtaavaan kaasuun aiheuttaen kitkaa. Kuuma piste värähtelee ja säteilee massavirran muutosten mukaan. == Tavallisimpia kertymäkiekkoja avaruudessa == Aurinkokunnan planeetat ovat syntyneet tieteen nykynäkemyksen mukaan vastasyntynyttä Aurinkoa ympäröivästä kertymäkiekosta. Kompaktia tähteä joka on kaksoistähtijärjestelmässä, ympäröi yleensä kertymäkiekko, jos kompakti tähti on kyllin lähellä toista tähteä viedäkseen siltä kaasua pois. Toinen tähti täyttää Rochen pinnan eli rajan, jonka ulkopuolelta ainetta virtaa pois. Kaasu virtaa putkimaista rataa pitkin kiekkoon kohdaten kiekon "kuumassa pisteessä" (engl. hot spot). Kompakti tähti voi olla esimerkiksi valkea kääpiö, neutronitähti tai musta aukko. Neutronitähteä tai mustaa aukkoa ympäröivä kertymäkiekko säteilee röntgensäteitä, koska se on niin kuuma. Esiplanetaarinen kiekko säteilee enimmäkseen infrapuna- ja radioalueilla, koska on niin kylmä. Yleensä kertymäkiekkoon liittyy suihkuja jotka johtuvat korkealämpötilaisen kiekonmagneettikentästä. Suihkut purkautuvat aivan kertymäkiekon keskustähden lähiympäristöstä molempiin suuntiin. Aurinkokunnan syntyessä kertymäkiekkoon virtasi ainetta muun muassa kiekon ylä- ja alapuolelta. Yliääninopeudella tapahtuva virtaus muodosti shokkirintaman kiekon rajoille. == Katso myös== *Aurinkokunnan synty *Kompakti tähti ==Aiheesta muualla== *Scholarpedia: Accretion discs Luokka:Astrofysiikka
Kompakti tähti

Kompaktit tähdet ovat mahdollisimman tiheitä ja massaltaan suuria kokoonpuristuneita taivaankappaleita. Ne ovat tilavuudeltansa pienikokoisia. Valkoiset kääpiöt ovat yksi kompaktien tähtien ryhmä. Ne ovat himmeitä ja massaltansa jokseenkin Auringon mittaluokassa. Niiden säde on Maapallon kokoluokkaa. Valkoisten kääpiöiden suuren massan ja pienen koon takia ne ovat pieniä ja kompakteja taivaankappaleita joiden tiheys lähentelee miljoonaa kertaa veden tiheyttä. Neutronitähdet ja niiden alaluokat, kuten pulsarit, ovat kompakteja tähtiä. Neutronitähtien massa vaihtelee 1,4 Auringon massasta kolmeen Auringon massaan ja niiden läpimitta on noin 10 km. Pienimassaiset mustat aukot, jotka ovat muodostuneet tähden luhistuttua tai kahden tähden törmättyä, ovat kaikkein tihein tunnettu kompaktien tähtien tyyppi. Niiden pintaa kutsutaan tapahtumahorisontiksi, jossa vetovoima ylittää valonnopeuden. Tämän pinnan ohittaneet hiukkaset etenevät vääjäämättä kohti mustan aukon keskustaa. Mustien aukkojen massa vaihtelee suuresti. Pienehköt mustat aukot ovat noin 3 Auringon massan kokoisia, kun taas supermassiiviset mustat aukot ovat noin 105– kertaa Auringon massa. Supermassiivisia mustia aukkoja ei suuren kokonsa takia voida luokitella kompakteiksi tähdiksi. Teoreettiset kvarkkitähdet ovat myös kompakteja tähtiä. == Lähteet == Luokka:Tähden kehitys Luokka:Seulonnan keskeiset artikkelit
Kirshenbaum

Kirshenbaum, jota kutsutaan myös nimellä IPA-ASCII, on foneettinen aakkosto, jolla voidaan esittää kansainvälisen foneettisen aakkoston merkit seitsenbittisen ASCII-merkistön avulla. Se on luotu erityisesti Usenetin keskusteluryhmiä sci.lang ja alt.usage.english varten. Aakkoston kehitteli Evan Kirshenbaumin johtama työryhmä. Luokka:Fonetiikka Luokka:Aakkostot
Schuinshoogten taistelu

Schuinshoogten taistelu tai usein myös Ingogon taistelu käytiin 8. helmikuuta 1881 ensimmäisen buurisodan aikana buurien ja brittien välillä. Taistelu päättyi brittien tappioon. ==Tausta== Transvaalia kohti edenneet kenraalimajuri George Pomeroy-Colleyn johtamat brittijoukot oli voitettu Laing's Nekin taistelussa 28. tammikuuta 1881. Tappionsa jälkeen Pomeroy- Colley oli jäänyt odottamaan vahvistuksia läheiselle Mount Prospectin maatilalle. Buurit alkoivat kiertää brittien selustaan 7. helmikuuta. Tarkoitus oli katkaista maantie, jonka kautta britit saivat täydennyksiä Newcastlestä. Buurit pystyivät liikkumaan varsin vapaasti myös ympäri brittien hallitsemaa Natalia. Pomeroy-Colley päätti seuraavana päivänä johtaa itse viittä komppaniaa tietä pitkin etelään saattaen brittiläistä postivaunua. Tarkoitus oli varmistaa reitin pysyminen avoimena, sekä pelotella alueella olevia buureja. Yhteensä brittejä oli noin 300 ja mukanaan heillä oli neljä tykkiä. Buureja lienee ollut taistelun aikana korkeintaan 350. ==Taistelu== Muutamien kilometrien marssin jälkeen britit olivat Ingogo- ja Hartejokien yhtymäkohdalla kaakossa. Pomeroy-Colley jätti paikallemuutaman tykin ja sotilaita jatkaen itse edelleen eteenpäin. Jälleen muutaman kilometrin jälkeen havaittiin ratsain liikkuneita buurisotilaita. Britit tulittivat buureja muutaman kerran tykeillään näiden pelottelemiseksi tiehensä. Sen sijaan buurit ratsastivat lähemmäksi ja hevosilta hypättyään avasivat tulen brittejä vastaan. Samalla he alkoivat kiertää brittejä yrittäen saartaa heitä korkean kasvillisuuden suojassa liikkuen. Pomerey-Cilley lähetti avunpyynnön Mount Prospectille ja noin kello 15.00 1. reservikomppania lähetettiin paikalle, jolta odotettiin buurien hyökkäystä. Komppania menetti nopeasti miehiään buurien tarkka-ampujien tulessa. Pian 66:sta sotilaasta oli jäljellä vain 13. Buurit eivät kuitenkaan olleet tarpeeksi vahvoja vyöryttääkseen brittien asemia. Myöhemmin buurit saivat joitakin vahvistuksia ja kello 17.00 alkoi vesisade. Taistelu muuttui sekavammaksi. Molemmat osapuolet yrittivät esimerkiksi käyttää väärin valkoisia lippuja toisen osapuolen hämäämikseksi. Molemmat osapuolet jättivät kuitenkin liput huomiotta. ==Seuraukset== Brittien tarvikkeet, kuten ruoka ja ammukset alkoviat olla lopussa. Lopulta he päättivät vesisateen turvin vetäytyä kohti Mount Prospectia. Kahdeksan miestä kaatui heidän ylittäessään nyt tulvivaa Ingogojokea. Yhteensä brittien tappiot olivat 76 kaatunutta ja 67 haavoittunutta. Buurien tappiot jäivät kahdeksaan kaatuneeseen ja kuuteen haavoittuneeseen. Haavoittuneista kaksi kuoli myöhemmin vammoihinsa. ==Lähteet== Luokka:Buurisotien taistelut Luokka:1881
Arja Mustakallio

Arja Liisa (Sabra) Mustakallio (myöh. Virolainen, s. 4. kesäkuuta 1946 Pyhäjoki) on suomalainen keihäänheittäjä. Mustakallio osallistui Ateenan EM- kisoihin 1969, jossa sijoittui kymmenenneksi tuloksella 40,80. Hän heitti Suomen ennätyksen 57,24 metriä Ruotsi-maaottelussa 1974. Kalevan kisoissa hän voitti kolme Suomen mestaruutta: * 1969 tuloksella 51,62 m * 1975 tuloksella 52,40 m * 1976 tuloksella 54,48 m Muita saavutuksia: * 1974 Raahen Vesan ennätys 57,24 m * 1976 Pihtiputaan keihäskarnevaalit 53,26 m * 12.07.1975 Lüdenscheid, neljäs 54,08 m == Lähteet == == Aiheesta muualla == * Luokka:Suomalaiset keihäänheittäjät Luokka:Vuonna 1946 syntyneet Luokka:Elävät henkilöt
Organometalliyhdisteet

Organometalliyhdisteet ovat metalliatomin sisältäviä orgaanisia yhdisteitä, joissa metalli on sitoutunut hiileen. Tyypillisiä organometalliyhdisteitä ovat Grignardin reagenssit ja organolitiumyhdisteet. Myös mm. hemoglobiinin hemi on organometalliyhdiste. Ympäristömyrkkyinä organometalliyhdisteet ovat ongelmallisia, koska ne tavallaan kerääntyvät eliöihin niiden omaa rakennetta muistuttaen, kuten tetraetyylilyijy ja metyylielohopea. Yleisimmin näissä myrkyissä on elohopeaa, lyijyä, tinaa tai arseenia. == Aiheesta muualla == * * Environmental bioremediation for organometallic compounds: Microbial growth and arsenic volatillization from soil and retorted shale * Artikkeli: Bioremediation of Arsenic, Chromium, Lead, and Mercury *
Hyvää yötä, Herra Hakkarainen

Hyvää yötä, Herra Hakkarainen on vuonna 1999 julkaistu Mauri Kunnaksen kirja. Se on ensimmäinen Kunnaksen kirja, jossa Herra Hakkarainen on päähenkilönä. == Aiheesta muualla == * Mauri Kunnas.net Luokka:Mauri Kunnaksen lastenkirjat Luokka:Vuoden 1999 kirjat
Mimmi Mustakallio

Raija Tuula (Mimmi) Mustakallio (20. tammikuuta 1945 Pyhäjoki – 2. syyskuuta 2002 Helsinki) oli suomalainen trubaduuri. Mimmi löydettiin 1960-luvulla hänen ilmoittautuessaan vapaaehtoisena yleisön joukosta korvaamaan sairastunutta artistia televisio-ohjelmassa. Hän teki kaksi omaa singleä, ”Varkaat, kulkurit” / ”Sydämeni on viulu” ja ”Borriquito” / ”Menina”. Hänen esittämänsä kappaleet esiintyvät useilla karaoke- ja toiveiskelmäkokoelmilla sekä laulukilpailujen esityskappaleina. Näyttelijä Minttu Mustakallio on hänen tyttärensä ja keihäänheittäjä Arja Mustakallio hänen siskonsa. == Lähteet == Luokka:Suomalaiset iskelmälaulajat Luokka:Vuonna 1945 syntyneet Luokka:Vuonna 2002 kuolleet
Hubertus van Mook

Tohtori Hubertus Johannes van Mook (30. toukokuuta 1894 Semarang, Alankomaiden Itä-Intia – 10. toukokuuta 1965 L’Isle-sur-la-Sorgue, Ranska) oli Alankomaiden Itä-Intian (nyk. Indonesia) virkaatekevä kenraalikuvernööri vuosina 1942–1948, mukaan lukien toisen maailmansodan aika. Semarangissa keskisellä Jaavalla syntynyt van Mook opiskeli Leidenin yliopistossa indologiaa ja sai vaikutteita muun muassa Cornelis van Vollenhovenin etiikasta. Palattuaan Itä-Intiaan hän sai vuonna 1937 taloudellisten asioiden ylijohtajan tehtävän, jossa toimi vuoteen 1941. Siirtomavirkailijalle epätavallisesti hän oli myös aktiivinen politiikassa ja oli Volksraadin jäsen 1931 eteenpäin.Cribb & Kahin 2004, s. 278-279 Vuonna 1941 Japanin aloittaessa hyökkäyksensä Kaakkois-Aasiaan van Mook nimitettiin varakenraalikuvernööriksi.Keat Gin Ooi 2004, s. 1385-1386 Koska itse kenraalikuvernöörin paikka oli teknisesti täyttämättä sen haltijan Alidius Tjarda van Starkenborgh Stachouwerin ollessa japanilaisten vankinaCribb & Kahin 2004, s. 465, van Mook oli Alankomaiden Itä-Intian korkein viranomainen.Cribb & Kahin 2004, s. 163 Hän toimitti Australiasta käsin pakolaishallitusta ja palasi vasta Japanin vuonna 1945 tapahtuneen tappion jälkeen. Välittömästi toisen maailmansodan jälkeen van Mookilla ei ollut käytössään kuin oma poliittinen osaamisensa, koska Alankomailla ei ollut antaa hänelle joukko-osastoja Itä-Intiaan. Kun Sukarno ja Muhammad Hatta julistivat 17. syyskuuta 1945 Indonesian itsenäiseksiCribb & Kahin 2004, s. 412, van Mook yritti neuvotella Indonesian pääministerin Sutan Sjahririn ja muiden maltillisten kansallismielisten kanssa. Hänen tavoitteenaan oli muodostaa Alankomaiden Itä-Intiaan federaatio, jossa Indonesia olisi vain yksi osa suurempaa valtiota. Vuosien 1946 ja 1948 välillä van Mook järjesti useita konferensseja, joissa federaation mahdolliset johtohenkilöt kohtasivat. Useilla näistä oli kuitenkin omia henkilökohtaisia agendojaan, minkä lisäksi Alankomaiden asevoimien upseerit ja maan hallitus epäilivät hänen suunnitelmiensa toimivuutta. Heinäkuussa 1947 Alankomailla oli Itä-Intiassa riittävän vahva sotilaallinen edustus siihen, että van Mook määräsi toteutettavaksi niin sanotun ”ensimmäisen poliisitoimenpiteen”. Hänen mukaansa Indonesian tasavaltaa kannattavien rivit olivat täynnä rikollisia elementtejä, jotka pyrkivät estämään todellisten poliittisten johtajien vallankäytön ja näin aiheuttivat Jaavan ja Sumatran saarten kaoottiset olot. Tämä päätös teki hänestä ennen pitkää huomattavan epäsuositun. 25\. lokakuuta 1948 van Mook vapautettiin tehtävästään Itä-Intian varakenraalikuvernöörinä. Joulukuussa samana vuonna alkoi ”toinen poliisitoimenpide”, jossa luovuttiin neuvotteluyrityksistä Indonesian tasavallan johdon kanssa ja sen sijaan otettiin nämä vangeiksi. Van Mook siirtyi pettyneenä pois Itä-Intian ja koko Alankomaiden palveluksesta ja otti vastaan tehtävän Yhdistyneissä kansakunnissa. Hän kuoli Ranskassa vuonna 1965. == Lähteet == * * === Viitteet === == Aiheesta muualla == Luokka:Alankomaiden ministerit Luokka:Alankomaalaiset siirtomaajohtajat Luokka:Vuonna 1894 syntyneet Luokka:Vuonna 1965 kuolleet
Sukkula

Sukkula eli syöstävä on Nykysuomen sanakirjan määritelmän mukaan ”kudonnassa käytetty soukkaa venettä muistuttava, tav. puinen väline, jonka sisällä on käämi ja jota viskelemällä kudelanka pujotetaan kangaspuiden loimiin avautuvaan viriöön.” Sukkulan leimallisesti edestakainen liike on ollut mallina sille, että sanaa sukkula on ryhdytty käyttämään myös tyypillisesti edestakaiseen liikenteeseen tarkoitetuista kulkuneuvoista (esimerkiksi avaruussukkula ja sukkulajuna). Samoin ompelukoneessa sukkulaksi nimitetään osaa, joka solmii alalangan ylälangan kanssa. Yleinen ratkaisu on alapuolan ympärillä pyörivä "rotary hook". ==Katso myös== *John Kay ja lentävä sukkula Luokka:Kudonta
Mittanauha

Mittanauha on kankainen, muovinen tai metallinen nauha, jossa on pituusmittamerkkejä. Etenkin rakennustöissä käytettävissä metallisissa mittanauhoissa on usein sekä metri- että tuuma-asteikko. Nauhan taipuisuuden johdosta mittanauhalla voidaan mitata myös kaarevia muotoja, ja se on myös helposti kuljetettavissa. Mittanauha riittää mittauksiin noin millimetrin tarkkuudella. Ompelutöihin tarkoitettu mittanauha on yleensä tehty taipuisasta vahakankaasta tai muovista. Rakennustöissä käytetään metallista rullamittaa, joka pysyy jäykkänä mitan ollessa vedettynä auki, mutta taipuu kelalle säilytystä varten. Metallinen mittanauha on usein päällystetty lakalla, muovilla tai lasikuidulla. Mittanauhan päässä on usein metallikulma, joka liikkuu oman paksuutensa verran vedettäessä ja työnnettäessä, jolloin tarkkuus säilyy mitatessa sekä sisä- että ulkomittoja. Mittanauha on edelleen yksi tärkeimmistä työkaluista, vaikka sitä ovat osin korvaamassa muun muassa laseriin perustuvat sähköiset mittausmenetelmät. Vanha timpurin mittanauha on yleensä tehty kankaasta ja kotelo on nahkaa. Tällaisia käytettiin esimerkiksi puun mittaamiseen. ==Lähteet== == Aiheesta muualla == Luokka:Mittalaitteet Luokka:Rakennusmittaus
Christer Nuutinen

Christer Nuutinen (s. 1971 Södertälje, Ruotsi) on suomalainen taiteilija, joka toimii kuvittajana, käsikirjoittajana ja taiteen eri alueilla. Hänet tunnetaan muun muassa Kramppeja & nyrjähdyksiä -sarjan (kirj. Pauli Kallio) piirtäjänä ja Rumbassa ilmestyvän Doolbylandin tekijänä. Nuutinen on myös säveltänyt musiikkia televisioon ja mediataideteoksiin, Laura Neuvosen animaatioelokuviin Kutoja ja Möbleeraaja sekä Kai Lappalaisen animaatioelokuvaan Blop. Tärkeimmät sarjakuvajulkaisut ja osanotot kokoelmateoksiin: *2010 Kramppeja ja nyrjähdyksiä nuorten naisten maailmassa / Arktinen Banaani *2006 Luonnonhistoriaa / Asemakustannus *2005 Runopoika numero yksi / Kootut teokset 1989–2005 / Suuri Kurpitsa *2004 Laikku 04 / Asema *2001 Sarjakuvapäivät / Suuri Kurpitsa *2000 Kolmas Muusa / Suuri Kurpitsa *2000 Kramppeja & nyrjähdyksiä II-III (uusittu painos)/ Jalava *1997 Kramppeja & nyrjähdyksiä 3 / Jalava *1995 Olmi 3 / Arktinen Banaani *1995 Pieniä tapauksia keskikokoisen ihmisen elämästä / Suuri Kurpitsa *1995 Lisää Kramppeja & nyrjähdyksiä / Jalava *1994 Kramppeja & nyrjähdyksiä / Jalava, 2. painos 1999 *1993 Sarjakuvastin 2 / Otava *1990 Muusa / Ginipik Press ==Aiheesta muualla== *Rillituotanto *Asemakustannus Luokka:Suomalaiset sarjakuvantekijät Luokka:Suomalaiset säveltäjät Luokka:Vuonna 1971 syntyneet Luokka:Elävät henkilöt
Ford Excursion

Ford Excursion on Fordin suurin SUV-malli. Excursion on rakennettu Ford F250 Super Duty -kuorma-auton pohjalle. Moottorivalikoimassa ovat 5,4 litran (V8) ja 6,8 litran (V10) bensiinimoottorit sekä 6 litran Dieselmoottori (V8). Vuoteen 2003 asti oli tuotannossa myös 7,3 litran V8-dieselmoottori. Varsinkin ympäristöjärjestöt ovat arvostelleet Excursionia paljon. Sen valmistus päättyi syksyllä 2005. Syynä olivat Super Dutyjen kasvanut tuotantotarve ja auton kehnot myyntiluvut. Eniten Excursionin myyntiä söi öljyn ja siten fossiilipolttoaineiden kasvanut hinta, joka teki Excursionin ajamisen varsin kalliiksi, sillä auto kuluttaa bensiini-V8:lla varustettuna kaupunkiajossa 24l/100km. V10-moottorin kulutus on vieläkin suurempi. == Moottorit == Moottorivalikoimassa on 5,4 litran (V8) ja 6,8 litran (V10) bensakoneet sekä 6 litran diesel (V8). Vuoteen 2003 asti oli tuotannossa myös 7,3 litran V8-dieselmoottori. Malli Moottori Iskutilavuus Teho Vääntö Mallivuodet 5.3 V8 Triton 5403 cm3 190 kW (258 hv) @ 4500 r/min 475 Nm @ 2500 r/min 2000-2005 6.8 V10 Triton 6802 cm3 231 kW (314 hv) @ 4250 r/min 577 Nm @ 3200 r/min 2000-2005 6.0 TD V8 Powerstroke 5950 cm3 243 kW (330 hv) @ 3300 r/min 760 Nm @ 2000 r/min 2003-2005 7.3 TD V8 Powerstroke 7270 cm3 188 kW (253 hv) @ 2600 r/min 685 Nm @ 1600 r/min 2000-2003 == Mitat == *Pituus: 5 751 mm *Leveys: 2 029 mm *Korkeus: 2 024 mm *Akseliväli: 3 482 mm *Omamassa: 3 261 kg == Aiheesta muualla == Excursion Luokka:J-segmentin autot Luokka:2000-vuosikymmenen autot
Ford Expedition

Ford Expedition on Fordin SUV-malli, joka kilpailee Amerikassa Chevrolet Tahoen, Chevrolet Suburbanin, Nissan Armadan ja Toyota Sequoian kanssa. Kooltaan se asettuu Fordin Explorerin ja Excursionin väliin. == Ensimmäinen sukupolvi (1997–2002) == Expeditionin ensimmäinen sukupolvi rakennettiin hyvin suositun Ford F-150 -kuorma-auton pohjalle. Se korvasi Ford Broncon ja tarkoitus on kilpailla yhä vain suosiotaan lisäävien suurten SUV:ien luokassa varsinkin Chevroletin Suburbania vastaan. Moottorivalikoimassa tarjolla oli: * 4,6 litran V8, 215 hv (160 kW) (1997–1999) * 4,6 litran V8, 240 hv (179 kW) (1999–2002) * 5,4 litran V8, 230 hv (172 kW) (1997–1998) * 5,4 litran V8, 230 hp (172 kW) (1997–1998) Expeditionista on johdettu mm. ylellinen Lincoln Navigator. == Toinen sukupolvi (2003–2006) == Toinen sukupolvi on tehty Fordin U-pohjalevylle. Samaa pohajalevyä käyttävät mm. Lincoln Navigator (uusi versio). Muotoilu on aikaisempaa kulmikkaampi. Moottorivalikoima: * 4,6 litran V8, 232 hv (173 kW)(2003–2005) * 5,4 litran V8, 260 hv (194 kW)(2003–2005) * 5,4 litran 32-venttiilinen V8, 300 hv (223 kW) (2005–2006) == Kolmas sukupolvi (2006–2017) == == Neljäs sukupolvi (2017–) == == Aiheesta muualla == Expedition Luokka:J-segmentin autot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot
Guineanlahti

Guineanlahti on laaja Atlantin valtameren lahti Afrikan länsirannikolla Liberiassa sijaitsevan Cape Palmasin ja Gabonissa sijaitsevan Cap Lopezin välissä. Niger-joen suisto erottaa Guineanlahden erillisiksi Bonnyn- ja Benininlahdeksi. Rantavaltioita edellä mainittujen lisäksi lännestä etelää kohti ovat Norsunluurannikko, Ghana, Togo, Nigeria, Kamerun ja Päiväntasaajan Guinea. Guineanlahteen virtaavat Nigerin lisäksi Volta ja Ogooué. Suurimmat saaret, Bioko, São Tomé ja Príncipe, kuuluvat tuliperäiseen ”Kamerunin- linjaan” (). Saarista viimeisinä mainitut muodostavat São Tomé ja Príncipen saarivaltion. Kamerunin-linjaan kuuluva Annobónin saari jää lahden etelärajan ulkopuolelle. Guineanlahden pohjoisrannikko tunnetaan historiallisesti nimellä Ylä-Guinea, itärannikko nimellä Ala-Guinea. Eurooppalaiset kauppiaat ja tutkimusmatkailijat jakoivat Ylä-Guinean rannikon varhain neljään osaan, jotka saivat lännestä itään lueteltuina nimet Pippurirannikko, Norsunluurannikko, Kultarannikko ja Orjarannikko. Näistä nimistä Norsunluurannikko on nykyisinkin käytössä alueella sijaitsevan valtion nimenä. Kultarannikko tunnetaan nykyään maana nimellä Ghana. 2000-luvulla merirosvous on lisääntynyt nopeasti Guineanlahdella. Vuonna 2011 hyökkäyksiä sattui 64, kun vuosikymmen aiemmin niitä ei ollut yhtään. Merirosvous on vaikuttanut etenkin Beniniin, jonka Cotonoun sataman liikenne on laskenut 70 %.http://www.rfi.fr/afrique/20120228-etats-afrique-ouest-souffrent-piraterie- maritime == Tärkeimmät satamat == *Norsunluurannikon Abidjan **suuri kahvin, kaakaon ja puun viejä *Ghanan Sekondi-Takoradi **kaakaon ja mangaanin vientiä *Beninin Cotonou **palmuöljyn vientiä *Nigerian Lagos Ogajoen suussa olevilla saarilla **runsasta kaakaon, puuvillan, maapähkinöiden ja öljypalmutuotteiden vientiä *Kamerunin Douala **kahvin, kaakaon, banaanin ja puutavaran vientiä *Gabonin Libreville == Lähteet == == Aiheesta muualla == * Luokka:Seulonnan keskeiset artikkelit
Unissakävely

Unissakävely (somnambulismi) tarkoittaa kävelemistä tai muiden valvetilaan kuuluvien toimien tekemistä tietämättään unitilassa. Unissakävely kuuluu NREM- univaiheen aikaisiin poikkeaviin tapahtumiin eli parasomnioihin.Terveyskirjasto Unissakävelijän silmät ovat auki, mutta hän ei ole tietoinen toimistaan. Unissakävelijöitä on 1–15 prosenttia väestöstä, ja yleensä kävely alkaa 4–8 vuoden iässä. Unissakävely on yleistä nuoressa lapsuusiässä, ja se saattaa usein liittyä painajaisiin. Lapsista jopa neljännes saattaa kävellä unissaan, mutta kävely vähenee iän myötä niin, että aikuisista enintään pari prosenttia harrastaa yöllistä kävelyä.Lasten unissakävely yllättävän yleistä. Helsingin Sanomat 23.9.2001 Lasten unissakävelyn taustalla ei yleensä ole psyykkisiä häiriöitä, mutta aikuisilla siihen voi liittyä psyykkisiä ongelmia, vaikka myös täysin terveillä aikuisilla voi väsymyksen myötä esiintyä unissakävelyä. Unissakävely ei siis ole sairaus, eikä se ole merkki mielenterveysongelmista, mutta aikuisen kannattaa kuitenkin kääntyä lääkärin puoleen, jotta mahdolliset elimelliset sairaudet voidaan sulkea pois. Unissakävely voi joskus johtua korkeasta kuumeesta.MTV3 Unissakävely Aikuiset unissakävelijät ovat yleensä kävelleet unissaan myös lapsena. Unissakävely on usein perinnöllistä. Unissakävelijä ei yleensä muista unissakävelyään jälkeenpäin. Jos ensikertalainen unissakävelijä herää kesken kävelynsä, hän voi ihmetellä, kun löytää itsensä sängyn sijaan jostain väärästä paikasta. On suositeltavaa, että unissakävelijä ohjataan rauhallisesti sänkyyn. ==Lähteet== Luokka:Uni Luokka:Seulonnan keskeiset artikkelit
Vihreä aalto

Vihreä aalto on liikennevalo-ohjauksessa käytettävä ajoitusmenetelmä, jossa pääväylän liikennevalot ajoitetaan siten, että liikennevirta pystyy etenemään risteyksestä toiseen pysähtelemättä. Peräkkäisissä risteyksissä vihreä valo siis syttyy ja sammuu siinä tahdissa kuin liikenne etenee. Vihreä aalto pitää katkaista välillä, koska sivukaduilta tulijoiden ja jalankulkijoidenkin pitää päästä ylittämään risteystä. Joskus on mahdotonta saada vihreää aaltoa toimimaan molempiin suuntiin, jos kadulla on myös kääntyvää sekä poikittaisliikennettä. Yhteen suuntaan pystytään aina tekemään vihreä aalto, mutta molempiin ajosuuntiin samaan aikaan se on mahdollinen, jos liikennevalojen kiertoaika, valoristeysten välimatka ja liikenteen ajonopeus ovat sopivat.Tampereen kaupunki: Vihreä aalto Ajoituksessa otetaan huomioon liikennetilanne ja aalto pyritään järjestämään vilkkaimpaan kulkusuuntaan eri vuorokaudenaikoina. Vihreän aallon voivat myös saada hälytysajoneuvot joko liikenteenohjauskeskuksesta tehtävällä ohjauksella tai automaattisesti ajoneuvoihin sijoitetun radiolähettimen avulla. == Lähteet == * === Viitteet === == Aiheesta muualla == Luokka:Liikennesuunnittelu
Assur-Etil-Ilani

Assur-Etil-Ilani oli Assyrian kuningas 627–623 eaa. Hänen isänsä ja edeltäjänsä Assurbanipal kuoli 627 eaa., joidenkin historioitsijoiden mukaan tämä tosin luopui vallasta jo 630 eaa. Assur-Etil-Ilanin valtakausi jäi lyhyeksi. Hänen veljensä Sinsharishkun julistautui vasallivaltio Babylonian kuninkaaksi, mutta babylonialaiset nousivat kapinaan ja karkottivat tämän. Sinsharishkun kaappasi sen sijaan vallan Assyriassa. Maa joutui sisällissotaan, ja Assur-Etil-Ilani kuoli taistelussa. Luokka:Assyrian kuninkaat
Sin-šar-iškun

Sin-šar-iškun oli Assyrian viimeinen varsinainen kuningas 623–612 eaa. Hän oli Assurbanipalin poika ja Assur-Etil-Ilanin veli. Sin-šar-iškunin aikana Assyrian suurvalta koki loppunsa. Meedialaiset ja babylonialaiset hävittivät Assurin ja piirittivät pääkaupunki Niniven. Taistelun tai antautumisen asemesta Sin-šar-iškun poltti valtavan kuninkaanpalatsinsa ja sen mukana itsensä, vaimonsa, lapsensa ja orjansa. Ninive hävitettiin maan tasalle 612 eaa. Kolmen vuoden kuluttua tästä koko Assyrian valtio oli kadonnut maailmankartalta. Grimberg, C.: Kansojen historia, Osa 1, 1980, s. 428 == Lähteet == Luokka:Assyrian kuninkaat
Maus (sarjakuva)

Maus () on yhdysvaltalaisen Art Spiegelmanin piirtämä kaksiosainen omaelämäkerrallinen ja tunnustuksellinen sarjakuva, joka sai vuonna 1992 Pulitzer-palkinnon. Ensimmäinen Maus-jakso ilmestyi Spiegelmanin ja hänen vaimonsa Françoise Moulyn toimittaman avantgardistisen sarjakuvalehti RAW:n toisessa numerossa. RAW oli formaatiltaan isokokoinen lehti, mutta Spiegelman halusi julkaista Mausia pienikokoisena 20-sivuisena liitteenä lehden mukana. Spiegelman on sanonut keksineensä, että hän voisi kertoa sukutarinansa funny animals -tyyliin (Funny Animals -lehdessä ilmestyi ensimmäinen Maus-tarina jo vuonna 1972), kuvitteellisen kerronnan avulla. Maus on myös piirretty suoraan julkaisukokoon, jotta muoto välittäisi vaikutelman päiväkirjan kirjoittamisesta. Tarina etenee kahdella tasolla, toisaalta kuvataan Yhdysvalloissa elävän sarjakuvapiirtäjän ongelmallista isäsuhdetta, toisaalta isän kokemuksia 1930- ja 1940-luvuilla. Spiegelmanin isä oli puolanjuutalainen, joka selvisi hengissä keskitysleiriltä. Sarjakuvan ensimmäinen osa sijoittuu Puolaan, ennen toista maailmansotaa ja saksalaismiehityksen aikaan. Toinen osa kuvaa lähinnä keskitysleirielämää, jonkin verran myös sodanjälkeistä Eurooppaa. Kansallisuudet esitetään eläiminä: juutalaiset ovat hiiriä, saksalaiset kissoja (ja natsit katzeja), puolalaiset sikoja, ranskalaiset sammakoita, britit kaloja, ruotsalaiset poroja, yhdysvaltalaiset koiria ja romanit yöperhosia. Yhdysvalloissa Mausia on usein käytetty myös opetuksessa.Teacher's Guide ==Suomalaiset painokset== * Maus selviytyjän tarina, Porvoo 1990, WSOY, suomentanut Jukka Snell * Maus selviytyjän tarina 2: Ja täällä vaikeudet alkoivat, Porvoo 1992, WSOY, suomentanut Jukka Snell * Maus selviytyjän tarina (sisältää molemmat niteet), Helsinki 2003, WSOY, ISBN 951-0-27903-X ==Yhdysvaltalaiset painokset== * ISBN 0-394-74723-2 - Vol I (taskukirja) * ISBN 0-679-72977-1 - Vol II (taskukirja) * ISBN 0-679-74840-7 - taskukirjat suojakotelossa * ISBN 0-14-101408-3 - taskukirja, molemmat osat yhtenä kirjana * ISBN 0-679-40641-7 - kovakantinen, molemmat osat yhtenä kirjana ==Lähteet== ==Aiheesta muualla== *M A U S at the National Museum of American Jewish History Luokka:Toinen maailmansota fiktiossa Luokka:Yhdysvaltalainen sarjakuva Luokka:Sarjakuva-albumisarjat Luokka:Vuoden 1991 kirjat